stanford-oval/wikipedia huggingface dataset:
קורדל הול
חייו

הול נולד בבקתה מעץ במחוז פיקט שבטנסי, האמצעי מבין חמשת בניו של ויליאם הול, איכר שהיה עם השנים לסוחר בעצים. בצעירותו למד במכללה להוראה, בין 1889 ל-1890 והחל לפעול במסגרת המפלגה הדמוקרטית. בגיל 19 היה מזכיר הסניף המחוזי של המפלגה. ב-1891 סיים לימודי משפטים במכללת קמברלנד שבטנסי ועבר את בחינות לשכת עורכי הדין של טנסי. ב-1893 נבחר עורך הדין הצעיר לכהן בבית הנבחרים של מדינת טנסי, תפקיד בו נשא עד 1897.
במלחמת ארצות הברית–ספרד התנדב לשרת בצבא, הוצב בקובה ופיקד על גדוד מתנדבים מבני מדינתו.
בין 1903 ל-1907 כיהן כשופט מקומי ולאחר מכן נבחר לבית הנבחרים של ארצות הברית. את עשרים ארבע השנים הבאות העביר כחבר הבית, למעט השנתיים שבין 1921 ל-1923: לאחר שהפסיד בבחירות של 1920 כיהן כיושב ראש הוועדה הדמוקרטית הלאומית (DNC) עד שנבחר מחדש. בסך הכול נבחר לאחת עשרה כהונות. במהלך כהונתו נאבק להפחית את המכסים והיה שותף לחיבור חוקי מס ההכנסה הפדרלי של 1913 ו-1916 כמו גם מס הירושה של 1916.
ב-1917 נישא הול בן ה-46 לרוז ויטני, ידידתו של הנשיא וודרו וילסון. לזוג לא נולדו ילדים. הול, שהיה מתומכיו הבולטים של וילסון, האמין כמוהו בפתיחות לעולם, מעורבות אמריקאית בנעשה בו ושיתופי פעולה בינלאומי.
הול נבחר לסנאט ב-1930.
חייו > מזכיר המדינה

ב-1933 התפטר מהסנאט כאשר בחר בו הנשיא הנבחר רוזוולט לתפקיד מזכיר המדינה. אולם הנשיא הפעיל והריכוזי לא נהג להיוועץ בו בקבלת ההחלטות על מדיניות החוץ[דרושה הבהרה]. על כן רואים רוב ההיסטוריונים בהול דמות ייצוגית בלבד, תחת רוזוולט הדומיננטי[דרוש מקור]. עם זאת פעל הול, כפי שנהג כחבר בית הנבחרים, למען סחר חוץ חופשי והורדת מכסים. חוק הסכמי הסחר של 1934 הסמיך אותו לשאת ולתת עם מדינות רבות במטרה להשיג הסכמי סחר בינלאומיים. הסכמים רבים אכן נחתמו והמריצו את סחר החוץ של המעצמה.
הול התנגד לפתיחת שעריה של ארצות הברית בפני היהודים שנמלטו מאימת הנאצים. ביוני 1939 הורה על החזרתה לאירופה של הספינה "סנט לואיס" שנשאה על סיפונה 930 פליטים יהודים שביקשו למצוא מקלט בארצות הברית או בקובה.
ב-26 בנובמבר 1941, בזמן שהתנהל משא ומתן בין קיסרות יפן לבין ארצות הברית על נסיגת יפן מסין, וייטנאם וקמבודיה וביטול הסנקציות הכלכליות האמריקאיות הגיש הול ליפנים את "מסמך הול", בו הודיע שהאמברגו יוסר רק כאשר יפן תחזור לגבולות 1931, תכיר במשטר צ'יאנג קאי-שק בסין ותבטל את בריתה עם גרמניה. בעקבות דרישות אלה החליטו שליטי יפן להמשיך בתוכניותיהם ולתקוף את ארצות הברית כדי להשיג את חומרי הגלם הדרושים להם.
מזכיר המדינה הול היה תומך נלהב בהקמת האומות המאוחדות. ב-1943 ניסחה מחלקת המדינה תחתיו את אמנת הארגון, שהוקם לבסוף ב-1945. כשהתפטר הול מתפקידו בנובמבר 1944, עקב החרפתה של מחלת השחפת בה לקה, תיאר אותו רוזוולט כמי שעשה יותר מכל אחד אחר בעולם כדי להוציא לפועל את רעיון האומות המאוחדות. רוזוולט כינה את הול: "אבי האומות המאוחדות".
חייו > סוף ימיו

בריאותו הלקויה של הול הביאה אותו לדחות את ההצעה שקיבל מרוזוולט להתמודד עמו בבחירות של 1944 כסגן הנשיא. בנובמבר 1944 התפטר הול מתפקידו כמזכיר המדינה.
ב-1945 הוענק להול פרס נובל לשלום על הסכמי הסחר שקידם, מאמציו למען השלום בחצי הכדור המערבי ובעיקר על חלקו בהקמת האו"ם. מי שהציע את מועמדותו היה רוזוולט.
עשר שנים לאחר מכן נפטר בוושינגטון ונקבר בקתדרלה הלאומית בעיר.
המכביטס

| --- | --- |
 תקופת הפעילות:  מ-2007 
 סוגה:  מוזיקת פופ, א-קפלה 
 maccabeats.com
 
המכביטס (באנגלית: The Maccabeats) הוא הרכב א-קפלה של תלמידי קולג' יהודים מהישיבה יוניברסיטי, שהתפרסם בעקבות שירם לחג החנוכה, "Candlelight".
הקבוצה קיימת משלהי 2007. אלבומה הראשון, "קולות מהגבהים" ("Voices from the Heights"), הופיע במרץ 2010. אלבומה השני, "מחוץ לקופסה" ("Out of the box"), יצא במרץ 2012. נכון למאי 2024 הקליפ לשיר "Candlelight" של ההרכב צבר למעלה מ-17 מיליון צפיות באתר יוטיוב.
היסטוריה

בנובמבר 2010 הוציא ההרכב את השיר "Candlelight", המבוסס על השיר "Dynamite" של טאיו קרוז, שיר חנוכה שזכה להצלחה ונהפך ללהיט ב-YouTube עם למעלה מ-17 מיליון צפיות.
ב-8 במרץ 2011 פרסם ההרכב את הקליפ "Purim Song". לכבוד חודש המורשת היהודית-אמריקאית הופיע ההרכב בבית הלבן ב-17 במאי 2011 לפני הנשיא ברק אובמה.
ב-22 בספטמבר, לקראת ראש השנה ה'תשע"ב, פרסם ההרכב את הקליפ "Book of Good Life". בין היתר, הקליפ צולם באחד מבתי הכנסת המרכזיים (ריברדייל) בניו יורק. ב-8 בדצמבר 2011, פרסם ההרכב קליפ לחנוכה בשם "Miracles" שהתבסס על שיר של מתיסיהו.
להקת המכביטס הופיעה בישראל פעמיים.
במרץ 2012 הקבוצה הוציאה את אלבומה השני, "מחוץ לקופסה" ("Out of the box"). האלבום כולל את השירים: "ראו בנים" של יעקב שוואקי, "יבוא" של פרחי מיאמי, "הבט של אש", "Come Back" של להקת המושב, "Never Say Never" של ג'סטין ביבר ועוד.
בשנת 2014 הוציאו את האלבום השלישי, "רק עוד יום אחד" ("one day more"). באלבום קיימות 12 רצועות, ביניהן השירים "Brave, Burn" ו-"One Day".
ב-7 בדצמבר 2020 הוציא ההרכב את השיר "Candlelight 2020", קאבר לשיר "Dynamite" של BTS.
ב-2022 הוציא ההרכב את השיר "An Encanto Purim", קאבר לשירים "Surface Pressure" ו-"We Don't Talk About Bruno" מסרט ההנפשה "אנקאנטו".
ב-2023 הוציאו סינגל מקורי בשם "עם ישראל חי" לכבוד חנוכה ובעקבות המצב בישראל. מגזין בילבורד האמריקאי כלל את השיר ברשימת השמעה לחג חנוכה, וכתב: "שום דבר לא נלחם ברעים האנטישמיים כמו קבוצת הא-קפלה של הגברים האיתנים, המכבטיס חזרו עם עוד באנגר חנוכה."
דיסקוגרפיה > אלבומים

קולות מהגבהים, 2010
מחוץ לקופסה, 2012
רק עוד יום אחד, 2014
דיסקוגרפיה > השתתפות באלבומים

Journeys 5, אייבי רוטנברג, 2022
ביאורים

↑  באנגר היא מילת סלנג לשיר פופ עם ביטים כבדים
הערות שוליים

↑  Gary Trust, Maccabeats Having A 'Dynamite' Chanukah. December 08, 2010. Billboard.com
↑  יאיר טוקר, להקת המכביטס בקליפ חנוכה המסורתי: Candlelight 2020, באתר כיכר השבת, ‏2020-12-07
↑  יאיר טוקר, המכביטס בסינגל קליפ חדש לפורים: לא מדברים על המן, באתר כיכר השבת, ‏2022-03-14
↑  יאיר טוקר, ‏להקת המכביטס בסינגל קליפ חדש: "עם ישראל חי", באתר כיכר השבת, 3 בדצמבר 2023
↑  Dillz, Kosha (8 בדצמבר 2023). "Celebrate Hanukkah With This Playlist: Songs From Haim, Remedy, Matisyahu & More". Billboard. {{cite news}}:  (עזרה)
| --- | --- |
בקרת זהויות :  MusicBrainz: 0c76c0ea-55c5-458d-ab58-8f86a681198c
פרס אופיר על הישגים מקצועיים בקולנוע

פרס אופיר על הישגים מקצועיים בקולנוע הוא פרס אופיר הניתן אחת לשנה (או לעיתים אחת לכמה שנים) על הישגים בולטים בקולנוע. בדומה לפרס על מפעל החיים (ובשונה לרוב הקטגוריות), ההודעה על הזוכה בפרס ניתנת טרם הטקס ולא במהלכו.
הזוכים בפרס לאורך השנים

1995 – מתי רז
1997 – דובי זלצר
1998 – יוסף שילוח
1999 – דני שיק
2000 – צבי שפילמן
2001 – ישראל רינגל
2002 – קולי סנדר
2003 – אמנון סלומון
2004 – נחום היימן
2005 – אהוד מנור
2006 – מייק בראנט
2007 – אברהם לייבמן
2009 – אורי סבג
2014 – אלי ירקוני
2016 – איתן לוי
2017 – ערה לפיד
2019 – נחמן אינגבר
הערות שוליים

↑  Naomi Michaeli, האקדמיה הישראלית לקולנוע ולמוזיקה, באתר www.israelfilmacademy.co.il
| פרס אופיר |
| --- | --- | --- |
| פרסי קולנוע | הסרט העלילתי הטוב ביותר • הסרט העלילתי הטוב ביותר מסלול פרינג' • הבימוי הטוב ביותר • התסריט הטוב ביותר • השחקן הראשי הטוב ביותר • השחקנית הראשית הטובה ביותר • שחקן המשנה הטוב ביותר • שחקנית המשנה הטובה ביותר • הצילום הטוב ביותר • העריכה הטובה ביותר • הליהוק הטוב ביותר • העיצוב האמנותי הטוב ביותר • עיצוב התלבושות הטוב ביותר • האיפור הטוב ביותר • המוזיקה המקורית הטובה ביותר • הפסקול הטוב ביותר • הסרט התיעודי הטוב ביותר • הסרט התיעודי הקצר הטוב ביותר • הסרט העלילתי הקצר הטוב ביותר • פרס על מפעל חיים • פרס על הישגים מקצועיים בקולנוע • פרס על מצוינות |  |
| טקסים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| זוכים בעלי ערך | במאים • עורכים • מלהקים • מוזיקאים • מפעל חיים • סרטים • עיצוב אמנותי • עיצוב פסקול • עיצוב תלבושות • צלמי קולנוע • שחקנים בתפקיד ראשי • שחקנים בתפקיד משני • תסריטאים • הישגים מקצועיים |  |
איגור בוריסוב

| --- | --- |
אין תמונה חופשית
 לידה:  15 ביוני 1942 ברה"מ 
 פטירה:  10 בנובמבר 2022 (בגיל 80) המרכז הרפואי ע"ש אדית וולפסון, חולון, ישראל 
 מקום קבורה:  בית העלמין ירקון 
 מדינה:  ישראל 
 תקופת הפעילות:  1962–1996 (כ־34 שנים)
 פרופיל ב-IMDb
 
איגור בוריסוב (15 ביוני 1942 – 10 בנובמבר 2022) היה שחקן קולנוע ישראלי.
החל לשחק בברית המועצות בסרטים רוסיים ולאחר עלייתו לישראל ב-1977, הרבה לשחק בקומדיות וסרטי בורקס ישראליים, ובסרטי מתיחות בעיקר בבימויו של יהודה בארקן.
חיו בברית המועצות

נולד בשם איגור רבינוביץ לבוריס ונדז'דה, בברית המועצות (רוסיה כיום), כשהגיע לגיל 16 הוריו החליטו לשנות את שם המשפחה היהודי בכדי שיתקבל ללימודים גבוהים, בצעירותו הגן על אימו כאשר הותקפה על רקע יהדותה ונאסר על כך.
נישא ונולדה לו בת יחידה בשם מירה, היה 
אסיר ציון, וכשהחליט לעלות ארצה אשתו החליטה להישאר בסנט פטרסבורג עם בתם.
קריירה

בשנות ה-60 וה-70 שיחק בוריסוב בתעשיית הקולנוע בברית המועצות. עלה לישראל ב-1977. סרטו הישראלי הראשון היה "שלאגר" בשנת 1979.
בשנת 1985 השתתף בסדרה "התזמורת" עם ג'וליאן שגרן. 
בשנים 1987–1989 שיחק בשלושה סרטים אמריקאים המספרים אגדות ילדים ידועות, בהפקת חברת קנון גרופ של מנחם גולן ויורם גלובוס.
בשנים 1986 ו-1991 היה אורח בתוכנית הטלוויזיה לילדים "הופה היי", ואף השתתף במופע של התוכנית בשנת 1987. ב-1992 הוא השתתף בקלטת הווידאו לילדים "שרים וצוחקים", לצד דודו זר, נתן נתנזון וחני נחמיאס. ב-1996 הופיע בהצגת התיאטרון "החייל האמיץ שוויק".
בין היתר שיחק בסרטים: "שלאגר" (1979), "קוני למל בקהיר" (1983), "קומפוט נעליים" (1985), "האינסטלטור" (1986), "השגעון הגדול" (1986), "ניפגש בסיבוב" (1986), "ניפגש בחוף" (1987), "אסקימו לימון 7: אהבה צעירה" (1987), "עבודה בעיניים" (1988), ו"גברת תפתחי זה אני" (1992).
חיים אישיים

איגור התגורר ביפו כ-30 שנה, הותיר אחריו בת מירה צ'נאקייבה ונכדים.
נפטר ב-10 בנובמבר 2022, והובא לקבורה בבית הקברות ירקון.
בתו מריה ששמעה שאביה במצב קשה הגיעה לארץ לאחר שלא ראתה אותו 45 שנה, מאז הייתה ילדה. כשהגיעה לארץ רצתה לראותו בבית החולים, והייתה בטוחה שאפילו מצבו ישתפר כשיראה אותה, אך הוא נפטר בטרם הגיעה לבית החולים, ולא הספיקה לראותו בחיים.
בכתבה שנעשתה לאחר מותו בכאן 11, בתו מריה שהגיעה לארץ פגשה באנשים שהכירו אותו, ונאמר לה שהוא היה מסוגר בביתו ביפו בשנים האחרונות, ולא שמר על קשר עם אף אחד מעולם התרבות, והשחקנים ששיחקו לצידו בסרטים ובהצגות בהם שיחק.
סרטים

(1962) Tretiy Taym, בבימוי יבגני קרלוב
Zvezda Plenitelnogo Schastya‏ (1975), בבימוי ולדימיר מוטיל
Truffaldino Iz Bergamo‏ (1977), בבימוי ולדימיר וורוביוב
שלאגר (1979), בבימוי אסי דיין
קוני למל בקהיר (1983). קומדיה, בבימוי יואל זילברג
קומפוט נעליים (1985). קומדיה, בבימוי יהודה ברקן
השיגעון הגדול (1986). קומדיה בבימוי נפתלי אלטר
ניפגש בסיבוב (1986). סרט מתיחות, בבימוי יהודה ברקן ויגאל שילון
האינסטלטור (1986). בבימוי מיקי בהגן
ניפגש בחוף (1987). סרט מתיחות, בבימוי יהודה ברקן ויגאל שילון.
אסקימו לימון 7 - אהבה צעירה (1987). קומדיה, בבימוי וולטר באנר.
עוץ לי גוץ לי (1987). סרט ילדים, בבימוי דייוויד אירווינג
היפהפייה הנמה (1987). סרט ילדים, בבימוי דייוויד אירווינג
עבודה בעיניים (1988). סרט מתיחות בבימוי יגאל שילון
כיפה אדומה (1989). סרט ילדים, בבימוי אדם ברוקס
גברת תפתחי זה אני (1992). סרט מתיחות, בבימוי יהודה ברקן
הערות שוליים

↑  דני ורט, קולנוע - העבודה היא חיינו - "עבודה בעיניים״ (1988), כל העיר, 25 במרץ 1988
↑  איגור בוריסוב באתר GRAVEZ
הצעדה למען ישראל (טורונטו)

| --- | --- |

מועמד לראשות העיר טורונטו, בצעדת 2010
 מדינה:  קנדה
 מיקום:  טורונטו
 מועדים
 תאריכי פעילות:  מאי 1970 – הווה (כ־54 שנים)
הצעדה למען ישראל (באנגלית: Walk with Israel) היא מצעד שנתי לתמיכה בישראל המתקיים בטורונטו שבקנדה, שני בגודלו רק למצעד ההצדעה לישראל שמתקיים בניו יורק. אחת ממטרות המצעד היא איסוף כספים שנתי לסיוע לערים שדרות, בת-ים ואילת / חבל אילות, כמו גם למטרות צדקה, לתמיכה בשירותים חברתיים ולפרויקטים הומניטריים בישראל.
היסטוריה

הצעדה הראשונה אורגנה במאי 1970 על ידי המגבית היהודית המאוחדת (UJA), ואף על פי שהתקיימה ללא הרבה הכנות ופרסום הניבה 55 אלף דולר בתרומות למען ישראל, בעיקר לפרויקטים למען ילדים. הצעדה החלה בשם הצעדה למען שרידות היהדות, והחליפה מספר שמות, בניהם מצעד הקהילות למען ישראל, מצעד הידידות קנדה-ישראל, עד שב 2003 התקבע השם הנוכחי Walk with Israel. בנוסף לאירוע התרמה למען ישראל, המצעד תוכנן בראשיתו כאירוע ספורטיבי ואתגר לילדים. בשנה הראשונה נמשכה הצעדה לאורך 35 קילומטרים. ב-1987, נקבע אורך הצעדה ל-30 קילומטרים לציון יום העצמאות ה-30 של ישראל. שנה מאוחר יותר, ב-1979, השתתפו במצעד 12 אלף צועדים. ב-1981 שולב במצעד אירוע ריקודים שארך חמש עשרה שעות, במטרה לעודד תרומות. לאורך השנים קוצרה הצעדה על מנת להפוך את המצעד לידידותי יותר למשפחות, ושולבו בו אירועי הגרלות, פעילות אירובית, ריקודים ואף לימודים, על מנת להעלות את הנגישות ולהגדיל את התרומות. במשך שנים הפרס הראשון בהגרלה היה זוג כרטיסי טיסה באל-על לישראל. מאז 1984, שיאו של המצעד הוא פסטיבל גדול עם פארק שעשועים, פינת ליטוף, ברביקיו, ליצנים, ואטרקציות דומות.
במצעד משתתפים לעיתים גם בכירים בממשלה הקנדית. בצעדה של 2010 צעד גם ראש ממשלת ישראל, בנימין נתניהו.
ביוני 2024, השנה ה-55 למצעד, מנה המצעד מעל חמישים אלף איש, כמות שיא של אוהדי ישראל. בעקבות טבח שבעה באוקטובר ומלחמת חרבות ברזל, הסתכמו התרומות למפונים ולקורבנות הטרור בישראל כמו גם לתמיכת נפשית ביותר מפי שלושה מהתכנון - מעל מיליון ומאתיים אלף דולר קנדי. בשנה זו כלל המצעד צעדה לאורך של כחמישה קילומטר ברחובות טורונטו ולאחריה פסטיבל שחגג את התרבויות היהודית והישראלית. בראש המצעד צעדו משפחות חטופים וחברי קיבוץ בארי, והצועדים נשאו את תמונות החטופים. חבר מועצת העיר טורונטו ציין כי פוליטיקאים מכל דרגי הממשל ואנשים בני כל הדתות ומכל הקשת הפוליטית צעדו בצעדת התמיכה. גם חברי הקהילה האיראנית-קנדית וחברי ומייסדי קואליציית הילידים למען ישראל צעדו בסולידריות עם היהודים הקנדיים. לאור אירועים אנטישמיים אותם חוותה הקהילה היהודית בטורונטו מאז פרוץ המלחמה, ועם נוכחות מאות מפגינים תומכי חמאס, הביאה המשטרה תגבור כוחות מערים סמוכות כדי לשמור על הסדר.
ראו גם

יחסי ישראל–קנדה
מצעד ההצדעה לישראל, ניו יורק
הערות שוליים

↑  נדב אייל, קנדה טובה ליהודים - פדרציית טורונטו חוגגת למען ישראל, באתר nana10‏, 2 ביוני 2010
1 2  IMPACT, www.walkwithisrael.com (באנגלית)
1 2 3  ג'וש ארונסון, ‏אירוע שיא בטורנטו: כ-50 אלף איש צעדו למען ישראל, באתר מעריב אונליין, 10 ביוני 2024
1 2 3  אוהד פס, טורונטו, אלפים צעדו למען ישראל בטורונטו ותרמו לבת-ים, באתר ynet, 31 במאי 2010
1 2 3 4 5 6  Walk with Israel | Ontario Jewish Archives, search.ontariojewisharchives.org, ‏2008 (באנגלית)
1 2 3 4 5  Walk with Israel History - UJA's 2020 Walk with Israel, donate.ujafundraiser.com, ‏2020 (באנגלית)
↑  History | UJA Federation of Greater Toronto, www.jewishtoronto.com (באנגלית)
1 2 3 4 5 6 7 8  By MICHAEL STARR, Over 50,000 Canadian Jews march in support of Israel in Toronto, The Jerusalem Post, ‏10 ביוני 2024 (באנגלית)
1 2  Record crowd of 50,000 turns out for pro-Israel Toronto event - JNS.org, JNS.org, ‏11 ביוני 2024 (באנגלית)
↑  Jews are an Indigenous people to Israel, says Maori director of Indigenous Embassy Jerusalem, National Post, ‏13 ביוני 2024 (באנגלית)
הונים אלכונים

| --- | --- |


דיוקן של מלך האלכוניים קהינגילה הראשון (אנ')
 
 השטחים בשליטת האלכוניים בין שנת 500 ל-530
 ממשל
 משטר:  אימפרייה של נוודים (אנ')
 שפה נפוצה:  בראהמי ובאקטרית (אנ') (כתב)
 עיר בירה:  קאפיסה (אנ')
 גאוגרפיה
 יבשת:  אסיה
 היסטוריה
 הקמה:   
 תאריך:  370
 פירוק:   
 תאריך:  670
 ישות קודמת:  האימפריה הסאסאנית ממלכת גופטה
 דמוגרפיה
 דת:  הינדואיזם בודהיזם זורואסטריות
 
הונים אלכונים היו קבוצה שבטית עתיקה ממרכז אסיה בשלהי העת העתיקה שהצליחה לבסס שלטון מקומי באזור קאבול של אפגניסטן של ימינו בסביבות שנת 400, וכבשה חלקים מצפון-מערב הודו בתחילת המאה ה-6. השם אלכונים מתועד רק על מטבעות; מקורות כתובים אינם מדווחים ישירות עליהם.
לקריאה נוספת

Alemanny, Austí (2000). Sources on the Alans: A Critical Compilation. Brill. ISBN 978-90-04-11442-5.
Puri, Baij Nath (1957), The history of the Gurjara-Pratihāras, Munshiram Manoharlal
Bakker, Hans T. (2020). The Alkhan: A Hunnic People in South Asia. Barkhuis. doi:10.2307/j.ctv13nb6sv. ISBN 978-94-93194-00-7. JSTOR j.ctv13nb6sv.
Rezakhani, Khodadad (2017). ReOrienting the Sasanians: East Iran in Late Antiquity. Edinburgh University Press. doi:10.1515/9781474400305. ISBN 978-1-4744-0030-5.
Schottky, Martin (2004). "Huns". Encyclopaedia Iranica.
מדונה די קמפיליו

| --- | --- |
עיירת הסקי מדונה די קמפיליו
עיירת הסקי מדונה די קמפיליו
 מדינה:  איטליה איטליה
 מחוז:  טרנטינו - אלטו אדיג'ה טרנטינו - אלטו אדיג'ה
 נפה:  טרנטו
 גובה:  1,522 מטרים
 אוכלוסייה:  ‏
  ‑ בעיירה:  1,000 (2001)
 קואורדינטות:  46°13′55″N 10°49′34″E﻿ / ﻿46.23194°N 10.82611°E﻿ / 46.23194; 10.82611
 אזור זמן:  UTC +1
 www.campiglio.com
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמדונה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמדונה(למפת טרנטינו - אלטו אדיג'ה רגילה) טרנטו בולצנו מראנו רוברטו ברסנונה אוסטריה ונטו פרי. לומברדיה שו.מדונה(למפת טרנטינו - אלטו אדיג'ה מוגדלת) טרנטו בולצנו מראנו רוברטו ברסנונה אוסטריה ונטו פרי. לומברדיה שו.מדונה  he tabBackground:;tabBorder:#aaa;defaultTab:0;
מסלול גלישה במדונה די קמפיליו
מדונה די קמפיליו (באיטלקית: Madonna di Campiglio. מכונה בקיצור: מדונה) היא עיירת סקי בצפון מזרח איטליה. העיירה שוכנת בעמק רֵנְדֶנָה (Rendena) שבנפת טרנטו, בין מצוקי ברנטה בדולומיטים לבין קרחון פרסנה (Presena). גובה העיירה 1,522 מטר ואוכלוסייתה מונה כ-1,000 איש.
מדונה די קמפיליו ידועה כאחת מעיירות הנופש והסקי היותר יוקרתיות באיטליה. היא מארחת בקביעות תחרויות סנובורד ותחרויות סקי אלפיני במסגרת סבב הגביע העולמי של פדרציית הסקי העולמית (FIS). כמו כן, בינואר מדי שנה מקיימות בעיירה קבוצות המרוצים של פרארי ודוקאטי אירוע תקשורתי, דרך נותנת החסות המשותפת שלהן – חברת מרלבורו.
אתר הסקי

מרחב הגלישה של מדונה די קמפיליו כולל 150 ק"מ של מסלולים לכל הרמות ו-59 מעליות שמסוגלות לשנע 31 אלף גולשים בשעה. מתוכם, 60 ק"מ של מסלולים נמצאים במדונה עצמה, 30 ק"מ נמצאים באתר הסקי פינזולו (Pinzolo) הסמוך ו-60 ק"מ נמצאים באתרים מרילבה (Marilleva) ופולגרידה (Folgarida), שמחוברים ישירות למדונה באמצעות מערכת מעליות סקי. בדצמבר 2011 נפתחה מעלית שמחברת את מדונה ישירות גם לפינזולו, וחיברה בפועל את כל המסלולים שבאתר.
במדונה די קמפיליו נמצא אחד הסנופארקים הגדולים באירופה – ה-Ursus Snowpark – שמארח תחרויות בינלאומיות ומכיל עשרות קפיצות ומתקנים לגולשי פריסטייל.
פעילויות נוספות

פרט לסקי וסנובורד, מציעה העיירה גם טיולים רגליים מודרכים בשלג, מזחלות כלבים, החלקה על קרח, טיפוס על קרח, מצנחי רחיפה ושחייה. בימי הקיץ האזור פופולרי בקרב נופשים, מטיילים, מטפסי מצוקים ורוכבי אופניים ואופני הרים.
חוק המחשבים

חוק המחשבים, התשנ"ה–1995 אושר בכנסת השלוש עשרה ב-17 ביולי 1995 והוא קובע עבירות מחשב. בתיקון עקיף עסק החוק בהתאמת דיני הראיות לשימוש בפלטי מחשב ובהוראות לעניין חיפוש במחשב.
היסטוריה חקיקתית

הצעת חוק המחשבים הוגשה על ידי הממשלה בעקבות עבודתו של צוות בין משרדי ובין תחומי שמינה שר המשפטים. המניעים לחקיקתו של חוק המחשבים מוצגים בדברי ההסבר להצעת החוק:
הצורך בחקיקת חוק שיאגד בתוכו את מכלול ההיבטים הנוגעים למחשב התעורר מהטעמים האלה:
החוק אושר בכנסת השלוש עשרה ב-17 ביולי 1995, ונכנס לתוקף שלושה חודשים מיום פרסומו, ב-25 באוקטובר 1995. מאז חקיקתו תוקן החוק רק פעם אחת, ביולי 2012, והוחלף בו סעיף 6, הקובע פעולות אסורות בתוכנה.
הוראות החוק

מחשב מוגדר בחוק זה: "מכשיר הפועל באמצעות תוכנה לביצוע עיבוד אריתמטי או לוגי של נתונים, וציודו ההיקפי, לרבות מערכת מחשבים, אך למעט מחשב עזר". מחשב עזר הוגדר בחוק כ"מחשב המסוגל לבצע פעולות חישוב אריתמטיות בלבד ופעולות הכרוכות בביצוע פעולות כאמור", כלומר מחשבון. הגדרת מחשב היא הגדרה רחבה הכוללת בתוכה גם טלפון חכם ומחשב לוח, שהומצאו שנים לאחר חקיקת החוק.
בחוק המחשבים נקבעה ענישה פלילית של משלוש ועד חמש שנות מאסר לאדם העושה אחת מפעולות אלה:
משבש את פעולתו התקינה של מחשב או מפריע לשימוש בו.
מוחק חומר מחשב, גורם לשינוי בו, משבשו בכל דרך אחרת או מפריע לשימוש בו.
עושה פעולה לגבי מידע כדי שתוצאתה תהיה מידע כוזב או פלט כוזב.
חודר שלא כדין לחומר מחשב הנמצא במחשב. בית המשפט העליון פירש חדירה כ"שימוש במחשב בהיעדר הסכמת בעליו".
יוצר תוכנה זדונית או מפיץ אותה בזדון.
בנוסף קובע החוק שהפרעה שלא כדין לשימוש במחשב או בחומר מחשב, ומחיקת חומר מחשב, גרימת שינוי בו או שיבושו בכל דרך אחרת, שלא כדין, הם עוולה המאפשרת הגשת תובענה לפי פקודת הנזיקין.
במסגרת חקיקתו של חוק זה תוקנה פקודת הראיות, ונקבעו בה התנאים לקבילותו של פלט מחשב כראיה, ותוקנה פקודת סדר הדין הפלילי (מעצר וחיפוש) כך שתאפשר גם חיפוש במחשב.
לקריאה נוספת

נעמי אסיא, דיני מחשבים - הלכה למעשה, הוצאת נ.ד.י.ר. מחשבים.
איריס מרקוס, תקשורת, מחשבים, אינטרנט והרשתות החברתיות, הוצאת "אוצר המשפט".
הערות שוליים

↑  הצעת חוק המחשבים, התשנ"ד–1994, ה"ח 2278 מ-13 ביוני 1994
↑  חוק המחשבים, התשנ"ה–1995, ס"ח 1534 מ-25 ביולי 1995
↑  חוק המחשבים (תיקון), התשע"ב-2012, ס"ח 2369 מ-17 ביולי 2012
↑  רע"פ 8464/14 מדינת ישראל נ' ניר עזרא, ניתן ב־15 בדצמבר 2015
הופמן (אי)

| --- | --- |
האי הופמן במבט מחוף Sand Lane שצמוד לטיילת סאות' ביץ'-פרנקלין דלאנו רוזוולט(אנ') סטטן איילנד, 2024.
האי הופמן במבט מחוף Sand Lane שצמוד לטיילת סאות' ביץ'-פרנקלין דלאנו רוזוולט(אנ') סטטן איילנד, 2024.
 נתונים גאוגרפיים
 מיקום:  מפרץ ניו יורק התחתון בקרבת החוף המזרחי של רובע סטטן איילנד בניו יורק
 קואורדינטות:  40°34′43.94″N 74°3′13.28″W﻿ / ﻿40.5788722°N 74.0536889°W﻿ / 40.5788722; -74.0536889
 סוג:  אי מלאכותי
 שטח:  45 קמ"ר
 נתונים מדיניים
 מדינה:  ארצות הברית ארצות הברית
 עיר ראשית:  ניו יורק
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיהופמן(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיהופמן
 
שני האיים: הופמן ו-סווינברן במבט מחוף Sand Lane שצמוד לטיילת סאות' ביץ'-פרנקלין דלאנו רוזוולט. בסטטן איילנד.
האי הופמן (באנגלית: Hoffman Island) הוא אי מלאכותי בשטח של 45 דונם במפרץ ניו יורק התחתון, ליד החוף הדרומי של סטטן איילנד, ניו יורק. אי מלאכותי קטן יותר בשטח של 16 דונם - האי סווינברן, שוכן מיד מדרום לו. האי נוצר בשנת 1873 על שרטון מיוער על ידי הוספת מילוי קרקע. האי נקרא על שם ראש עיריית ניו יורק לשעבר (1866–1868) ומושל ניו יורק (1869–1871) ג'ון תומפסון הופמן(אנ').
היסטוריה > ראשית הדבר

במהלך העשורים האחרונים של המאה ה-19 וראשית המאה ה-20 שימשו איי הופמן וסווינברן כתחנות הסגר, ששוכנו שם מהגרים אשר עם הגעתם לתחנת בדיקת המהגרים באליס איילנד הסמוכה, הראו תסמינים של מחלות מידבקות.
בשנת 1860 נערמו ערימות של חולות שנחפרו מנמל ניו יורק, לשני תלוליות, עד שיצרו את איי ההסגר החדשים: הופמן בגודל 45 דונם, ודיקס בגודל של 16 דונם. בנייני הניהול למבצע ההסגר נבנו ברוזבנק(אנ') בסטטן איילנד, לא הרחק מפורט וואדסוורת'. שמו של דיקס איילנד שונה בסופו של דבר ל-סווינברן, על שם גיבור מלחמת האזרחים והמנתח ד"ר ג'ון ס. סווינברן(אנ'), שכקצין בריאות הנמל, פיקח על פיתוח האיים. האי סווינברן, או ההסגר התחתון, הושלם ב-1870, והאי הופמן, או ההסגר העליון, הסתיים ב-1873.
ספינות מהגרים היו מגיעות לנמל ניו יורק, ורופאים מתחנת ההסגר היו עולים על הספינות כדי לערוך בדיקה שטחית של הנוסעים. כל הספינות מאיי הודו המערבית, דרום אמריקה או החוף המערבי של אפריקה - אזורים הידועים במחלות זיהומיות - נאלצו לעצור לבדיקה. נוסעים שסבלו ממחלות מידבקות, אושפזו באי סווינברן. אלה שנחשפו למחלות אך ללא תסמינים, נעצרו באי הופמן.
לפי מחברו של מאמר מהירחון הפופולרי של פרנק לסלי(אנ') ב-1892 (שהיה ידוע גם בשם המגזין האמריקאי(אנ')), המקום המעניין ביותר באי הופמן היה תא החיטוי בבניין המינהל החדש. בפנים, סדרה של מעברים צרים החזיקו מדפים עיליים שבהם נדחפו סלים המכילים בגדים מזוהמים. המקום נשמר אטום ככל האפשר, והכל בו היה עשוי מברזל.
האי הופמן לא היה מקום של בית חולים (למטרות ריפוי), אלא "הסגר למטרת "תצפית רפואית" עבור אלה שנחשפו לאבעבועות שחורות או טיפוס. האי סווינברן שיכן בית חולים המוקדש למקרי כולרה וקדחת צהובה, משרפה וחדר מתים. שם, חולים עברו חיטוי בגופרית, ואלו שהלכו לעולמם באי, הלכו לבית המתים או למשרפה, בהתאם לעונה, וכן להעדפות של קרוביהם או חבריהם.
היסטוריה > במלחמת העולם הראשונה

במהלך מלחמת העולם הראשונה, בתי החולים של האיים שימשו את הצבא והצי האמריקאי לטיפול באלפי חיילים עם מחלות מין. ככל שהתקדמו שנות ה-20, ההגירה לארצות הברית שככה מאוד, כך שהצורך במתקנים להסגר לא היה כה גדול.
היסטוריה > בין המלחמות

ארצות הברית העבירה את חוקי ההגירה בשנת 1923(אנ') ו-1924, שהגבילו מאוד את כניסתם של אסייאתיים ודרום ומזרח אירופאים. ניו יורק גילתה גם דרכים חדשות לשלוט במחלות זיהומיות, וגורמים אלה תרמו לסגירתם של רבים ממתקני תחנות ההסגר. הופמן והאי סווינבורן ננטשו עד 1938. בשנת 1934, שריפה הרסה רבים מבנייני סווינברן ובעקבותיה, בין השנים 1934–1937, האי הופמן שימש להסגר תוכים מיובאים כאמצעי זהירות מפני קדחת התוכים, מחלה זיהומית שעלולה להתפשט לבני אדם.
היסטוריה > במלחמת העולם השנייה

בשנת 1938 - השירות הימי של ארצות הברית(אנ') פתח בית ספר, בעיקר באי הופמן אך גם בסווינברן, להכשרת ימאים לצי הסוחר, שהופעל במהלך מלחמת העולם השנייה. במהלך אותה תקופה, האי היה מצויד, על פי המגזין Popular Mechanics, ב"רציפים, מגדלים, תרנים, רובים, מנופי מטען, משרדים, בנייני בתי ספר ובקתות מלבנים אדומות". באי היה גם מעגן לרשת נגד צוללות שהשתרעה על פני הכניסה לנמל ניו יורק. הרשתות נועדו להגן על מפרץ ניו יורק ופעילויות השילוח ממנו, מפני צוללות אויב הנכנסות מהאוקיינוס האטלנטי.